Source: http://docplayer.fi/721206-Metsatilusjarjestelyjen-tarpeen-selvittaminen.html
Timestamp: 2018-02-19 08:36:26+00:00
Document Index: 4128717

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

METSÄTILUSJÄRJESTELYJEN TARPEEN SELVITTÄMINEN - PDF
Download "METSÄTILUSJÄRJESTELYJEN TARPEEN SELVITTÄMINEN"
1 METSÄTILUSJÄRJESTELYJEN TARPEEN SELVITTÄMINEN Markku Airaksinen, Mikko Honkanen, Maija Lääti, Aaro Mikkola Maanmittauslaitoksen julkaisuja nro 107 MAANMITTAUSLAITOS TIETOA MAASTA
2 Julkaisija Kuvailulehti Maanmittauslaitos Julkaisun päivämäärä Kehittämiskeskus Tekijät Johtoryhmä: Heikki Seppänen, MMK (pj) Mikko Uimonen MMK Suvi Rihtniemi, KEKE Mikko Honkanen, PPOH, Päivi Mattila, KEKE Juha Patana, POH Markku Airaksinen, KEKE, (siht.) Toimeksiantaja ja toimeksiannon päivämäärä Pääjohtaja Jarmo Ratia Projektiryhmä: Markku Airaksinen, KEKE, (pp), Maija Lääti, KEKE, Aaro Mikkola, KASU. Julkaisun nimi Metsien kiinteistörakenteen pirstoutuneisuus- projekti (MEKIRA 2) Julkaisun laji Loppuraportti Tiivistelmä Tässä projektissa kehitettiin edelleen aikaisemmin MEKIRA-projektissa luotua laskentamenettelyä (teemakartat ja tilastollisten tunnuslukujen laskenta) niin, että Maanmittauslaitos voi sillä tuottaa laajempaa ajantasaista alueellista ja tilastollista tietoa metsien kiinteistörakenteen pirstoutuneisuudesta. Mainittu menettely on apuna selvitettäessä sitä, missä mahdolliset metsätalouden kannattavuuden kannalta ongelmalliset alueet sijaitsevat. Projektissa tarkasteltiin myös metsätilusjärjestelyjen kuluja, hyötyjä ja kannattavuutta metsätalouden kannalta maanomistajien, metsäalan organisaatioiden ja valtion näkökulmasta katsoen. Tältä osin raportin teksti perustuu Mikko Honkasen tekeillä olevaan AMKopinnäytetyöhön: Metsätilusjärjestelyn vaikuttavuus ja kannattavuus (Mikkelin ammattikorkeakoulu). Lisäksi laadittiin metsätilusjärjestelyiden tarveselvityksen toimintaohje. Avainsanat (Asiasanat) Metsätilusjärjestely, kiinteistörakenne, pirstoutuneisuus. Sarjan nimi ja numero Maanmittauslaitoksen julkaisuja nro 107 Sivumäärä 27 s.+liitteet 13 s. Kieli Suomi ISSN Hinta ISBN (PDF) Luottamuksellisuus julkinen Jakaja Maanmittauslaitos, Kehittämiskeskus Kustantaja Maanmittauslaitos, Kehittämiskeskus
3 1 JOHDANTO TAUSTAA PROJEKTIN TAVOITE LASKENTA KÄYTETTÄVYYSINDEKSIN LASKENTA MENETELMÄN KUVAUS LASKENNAN SISÄLTÖ PAIKKATIETOANALYYSI KANNATTAVUUDEN LASKENNAN APUKEINONA METSÄTILUSJÄRJESTELYN KANNATTAVUUDEN TARKASTELU METSÄNOMISTAJILLE TULEVIA VÄLITTÖMIÄ HYÖTYJÄ Lähikuljetusmatka ja leimikon koko Metsätiet Metsänhoito ja -korjuu Metsäojitus Metsänkasvatusalan lisääntyminen Tilojen yhteisten alueiden purkaminen Metsänhoidon aktiivisuuden lisääntyminen METSÄNOMISTAJILLE TULEVIA VÄLILLISIÄ HYÖTYJÄ METSÄNHOITOYHDISTYKSILLE JA METSÄKESKUKSILLE KOITUVIA HYÖTYJÄ PUUNHANKINTAORGANISAATIOLLE JA PUUNHANKINNAN URAKOITSIJOILLE KOITUVIA HYÖTYJÄ YHTEISKUNNALLISIA JA YLEISIÄ TILUSJÄRJESTELYHYÖTYJÄ MAANMITTAUSLAITOKSEN ROOLI METSIEN KIINTEISTÖRAKENTEEN SELVITTÄMISESSÄ METSÄTILUSJÄRJESTELYJEN TARVESELVITYKSEN TOIMINTAOHJE YLEISET TEHTÄVÄT Yleiset tehtävät, toimintojen kuvaukset Tarveselvitys, toimintojen kuvaukset YHTEENVETO KIRJALLISUUTTA LIITTEET...28 LIITE 1. HAUKIPUTAAN KUNNAN METSÄPALSTOJEN KÄYTETTÄVYYSKARTTA (ILMAN KIINTEISTÖRAJOJA)...28 LIITE 2. HAUKIPUTAAN KUNNAN METSÄPALSTOJEN KÄYTETTÄVYYSKARTTA (KIINTEISTÖRAJOILLA)...29 LIITE 3. KARTTA RASTERILASKENNASTA. HAUKIPUDAS...30 LIITE 4. METSÄTILUSJÄRJESTELYJEN TARVESELVITYKSEN TOIMINTAOHJE...31 LIITE 5. PUUNTUOTANNON ULKOPUOLELLE JÄÄVÄN PINTA-ALAN OSUUS PALSTOILLA...35 Iin Pahkakosken tilusjärjestelyalueen alkuperäinen tilanne...35 Iin Pahkakoski: tilanne tilusjärjestelyjen jälkeen...36 LIITE 6. TILUS- JA OMISTUSRAKENTEIDEN PARANTAMISMAHDOLLISUUDET...37
4 4 1 Johdanto 1.1 Taustaa Maanmittauslaitos toteuttaa maa- ja metsätalousministeriön toiminta- ja taloussuunnitelmassa asetettuja tavoitteita vuosittain sovittujen tulostavoitteiden mukaisesti. Maanmittauslaitoksen tilusjärjestelystrategia vuosille on juuri uudistettu. Yleinen käsitys on, että metsäkiinteistöjen rakenne ja omistus ovat monin paikoin hyvin pirstoutuneet ja siten epäedullisia kannattavan metsätalouden harjoittamisen näkökulmasta. Tämä tarkoittaa muun muassa sitä, että metsälön palstojen muoto ja koko ovat metsätalouden harjoittamisen kannalta epäedulliset (Metsien käytön edistäminen maanmittaustoiminnalla. Raportti. MML. 2000) Pirstoutunut ja huonomuotoinen kiinteistörakenne aiheuttaa lisäkustannuksia puun myyjille ja ostajille sekä suunnittelu- ja neuvontaorganisaatioille. Pirstoutumisen myötä tietiheys kasvaa, rajaselvitystyö lisääntyy, kauppa- ja leimikkokoko pienenee, tarvitaan paljon yhteydenottoja esimerkiksi perusparannustoimenpiteiden yhteydessä, maanmuokkauskustannukset kasvavat, varastopaikkoja joudutaan ripottelemaan, ajourien suunnittelu vaikeutuu, metsänkäsittelyvaihtoehdot vähenevät ja tilojen metsätaloudellinen merkitys omistajilleen pienenee. Myös omistus on pirstoutunut. Omistuksen pirstoutumisen myötä kaikki ongelmat kertautuvat useiden omistajien myötä. Omistus on joskus hyvinkin hankalaa selvittää. Kaupanteko hidastuu metsälöillä, joilla puun myyntiin tarvitaan useiden omistajien lupa. Kauppaa tehdään myös niin ettei varmisteta, onko kaikkien omistajien nimi kauppakirjassa. Lisäksi metsänomistajien kaupungistuminen on voimakkaasti muuttamassa vanhaa agraariomistusta, jossa metsätöillä oli merkittävä osuus tilanpidossa. Asialla on paikoin suuri aluetaloudellinen merkitys metsien hoidolle ja omistajien metsistään saamalle tuotolle. Välillistä vaikutusta kiinteistörakenteella on metsien elinvoimaisuudelle ja monimuotoisuudelle, ja sitä kautta kestävälle kehitykselle ja virkistyskäytöllekin. Myös Kansallinen metsäohjelma painottaa edellä mainittuja seikkoja. Kansallinen metsäohjelma Vuoteen 2010 ulottuva Kansallinen metsäohjelma (KMO) vastaa Suomen kansainvälisen metsäpolitiikan tarpeisiin. Ohjelmalla pyritään turvaamaan metsiin pohjautuva työ ja toimeentulo, metsien monimuotoisuus ja elinvoimaisuus sekä metsien kaikille kansalaisille antama virkistys. Ohjelmassa painottuvat ekologinen, sosiaalinen ja kulttuurinen kestävyys sekä metsäosaaminen. Metsäohjelmaa toteutetaan, seurataan ja kehitetään samanlaisessa avoimen yhteistyön hengessä kuin se on laadittu. Ohjelman toteutuksesta vastaa metsäneuvosto, jonka työtä valmistelee sihteeristö ja KMO:n pääsihteeri. Maa- ja metsätalousministeriö on asettanut uuden metsäneuvoston kolmivuotiskaudeksi. Metsäneuvosto toimii maa- ja metsätalousministeriön tukena laajakantoisissa ja periaatteellisesti tärkeissä metsäpoliittisissa kysymyksissä. Metsäneuvoston toimikausi päättyy Kansallinen metsäohjelma 2010:n tarkistaminen Kansallista metsäohjelmaa (KMO) 2010 on toteutettu valtioneuvoston hyväksymänä laajana koko metsäsektorin kehittämisohjelmana vuodesta 1999 lähtien. Metsäsektorin toimintaympäristössä on vuoden 1999 jälkeen tapahtunut monia muutoksia. Raakapuun tuonti Suomeen on lisääntynyt merkittävästi ja puumarkkinat ja metsäteollisuus ovat kansainvälistyneet. Ilmastonmuutos- ja biodiversiteettikysymykset ovat nousemassa entistä tärkeämmiksi, samoin metsien sosiaalinen merkitys
5 5 ja vaikutus aluekehitykseen. EU ja kansainväliset metsiin liittyvät sopimukset ja neuvottelut vaikuttavat yhä enemmän myös Suomen metsäsektoriin. Toimintaympäristön muutosten ja eräiden keskeisten tavoitteiden jälkeenjääneisyyden takia ohjelma tarkistetaan vuosina Tarkistettu ohjelma ulotetaan metsäsektorin pitkäjänteisyyttä korostaen vuoteen KMO 2015:n luonnos sisältää maininnan lisätä viestintää tilojen uusjakojen ja yhteismetsien mahdollisuuksista. KMO 2010:n tarkistamisen pohjaksi on saatavissa ja valmistumassa runsaasti tietoa: arviointeja, skenaarioita, selvityksiä ja laskelmia. Metsäneuvosto toimii yhteistyöfoorumina metsiin liittyvän julkisen hallinnon ja yksityisen sektorin välillä. Se seuraa Kansallisen metsäohjelman toteuttamista ja tekee ehdotuksia ohjelman kehittämiseksi. Tänä keväänä valmistunut Kansallisen metsäohjelman evaluointi antaa aineksia ohjelman kehittämiseen ja tarkistamiseen. Eri hallinnonalojen yhteistoiminnan tiivistäminen tulee olemaan myös metsäneuvoston painopisteenä. Alueelliset metsäohjelmat Metsäkeskukset laativat toiminta-alueelleen metsälailla säädetyt alueelliset metsäohjelmat yhteistyössä metsätalouden organisaatioiden ja muiden sidosryhmien kanssa. Ensimmäiset metsäohjelmat laadittiin vuosina ja ne tarkistettiin ensimmäisen kerran vuonna 2000 ja uudelleen vuonna Alueellinen metsäohjelma kokoaa yhteen alueen metsiin liittyvät tiedot ja kehittämistarpeet, muun muassa metsien kestävän hoidon ja käytön sekä metsätalouden kehittämisen yleiset tavoitteet. Ne toimivat maakunnan metsäpolitiikan suunnannäyttäjinä ja pohjana Kansallisen metsäohjelman (KMO) tarkistamisessa. Maanmittauslaitoksen kannalta asia vaikuttaa erityisesti tilusjärjestelytoimintaan, joka on eräs keino korjata tilannetta mikäli edellytykset kiinteistönmuodostamislainsäädännön mukaan täyttyvät, käytettävissä on tarvittavat resurssit ja ennen kaikkea maanomistajat suhtautuvat myönteisesti asiaan. Kiinteistöjen pirstoutumisella on myös välillinen vaikutus muihin kiinteistötoimituksiin, koska maastotyöt vaikeutuvat. MML:n tilusjärjestelystrategian mukaan toiminnan pääpaino oli peltoalueiden tilusjärjestelyiden tarpeen selvittämisessä ja hankkeiden käynnistämisessä tarpeen mukaan. Vuosien tilusjärjestelystrategiassa paino on edelleen peltoalueilla mutta metsätilusjärjestelyjä voidaan käynnistää strategiakaudella. Tämä raportti on jatkoa aiemmin julkaistulle Maanmittauslaitoksen raportille Selvitys metsien kiinteistörakenteen pirstoutumisesta (Airaksinen, M Lääti, M. Mikkola, A.), ja on tarkoitettu käytettäväksi metsätilusjärjestelytarpeen määrittelyn apuna. Yhteismetsälain uudistus tulee voimaan uudistettu yhteismetsälaki. Hallituksen esityksen 111/2007 mukaan lakimuutoksella pyritään parantamaan yhteismetsien toimintaedellytyksiä, edistämään uusien yhteismetsien perustamista ja parantamaan yhteismetsän osakkaan oikeusturvaa. Merkittävinä syinä maanomistajien vähäiseen kiinnostukseen yhteismetsiä kohtaan pidetään yhteismetsäosuuksien vaihdannan rajoituksia sekä äänioikeuden rajoittamista enimmillään 10 prosenttiin osakaskunnan kokouksessa läsnä olevien yhteisestä äänimäärästä. Hallituksen esityksen mukaan yhteismetsän purkua ja osuuden erottamista tullaan helpottamaan siten, että päätöksen pystyy tekemään osakaskunta yhteismetsän ohjesääntöjen mukaisesti. Ohjesääntömääräyksellä voitaisiin myös poiketa äänioikeuden käyttöä koskevasta rajoituksesta, kuitenkin niin, että äänioikeus olisi enimmillään 50
6 6 prosenttia. Säännöksiä osakkaan oikeuksien käyttämisestä, yhteismetsän eri toimielinten toimivallasta sekä hoitokunnan päätöstä koskevasta moiteoikeudesta on myös tarkistettu. 1.2 Projektin tavoite Projektin tehtävänä on kehittää MEKIRA-projektissa luotua laskentamenettelyä niin, että Maanmittauslaitos voi sillä tuottaa laajempaa ajantasaista alueellista ja tilastollista tietoa pirstoutuneisuudesta, tehdä selvitys metsätilusjärjestelyjen kannattavuudesta maanomistajien, metsäalan organisaatioiden ja valtion näkökulmasta sekä laatia metsätilusjärjestelyiden tarveselvityksen prosessiohje. Kehitetyn laskentamenettelyn avulla laadittavat kartat ja muut tulokset arvioidaan yhteistyössä metsäalan organisaatioiden kanssa. Arvioinnissa käydään läpi se, ovatko kehitetyt tunnusluvut oikeita kuvaamaan tämän hetken tilannetta. Metsäalan organisaatioista tähän arviointiin pyydetään mukaan koealueen metsäkeskus ja joissain tapauksissa metsänhoitoyhdistys. Kysymys on metsän käytettävyydestä erityisesti koon ja muodon mukaan, koska esimerkiksi puustoa ja maaston laatua koskevia elementtejä ei ole projektin käytössä. 2 Laskenta Mekira-projektissa kehitettiin ja testattiin tunnuslukuja, joilla voidaan kuvata metsäkiinteistörakenteen pirstoutumisen astetta alueittain. Käytettäviksi tunnusluvuiksi valittiin metsäpalstan leveys ja pinta-ala, joihin perustuen muodostettiin algoritmi palstoittaisen käytettävyysindeksin laskentaan. Algoritmi antoi jokaiselle metsäpalstalle käytettävyysarvon heikko, kohtalainen tai hyvä. Metsäpalstojen erotteluun muista alueista käytettiin Slices-aineistoa. Tämän lisäksi kehitetyllä laskennalla voitiin tuottaa alueellisia tunnuslukuja, kuten keskimääräinen palstan leveys, pinta-ala ja pintaalalla painotettu käytettävyys. Mekira2-projektissa tehtävän laskennan tarkoituksena oli kehittää edelleen Mekira-projektin laskentamenetelmää sekä tuotteistaa laskenta niin, että sitä on mahdollista käyttää jatkossa myös tilusjärjestelyjen yhteydessä muutostarpeen selvittämiseen metsäkiinteistöjen osalta. Mekira2- projektin koelaskenta eteni seuraavasti: Yhdeksälle etelä- ja pohjois-pohjanmaalaiselle koekunnalle suoritettiin Mekira:ssa kehitetyllä menetelmällä palstoittainen käytettävyyslaskenta. Tämän jälkeen kunnista lähetettiin käytettävyyskartat sekä tunnusluvut ao. metsäkeskukselle lausuntoa varten. Metsäkeskuksilta saadun palautteen perusteella laskentaan lisättiin luokka vaikea. Tähän luokkaan kuuluu palstoja, jotka ovat erityisen hankalia tai kelvottomia metsätalouskäytön kannalta. Koska palstan käytettävyys metsätalouteen riippuu muodon lisäksi myös monista muista muuttujista, joita laskenta ei ota huomioon, ja siten joidenkin palstojen sopivuutta metsätalouteen ei voida varmuudella laskennassa antaa, lisättiin laskentaan luokka epävarma. Samassa yhteydessä luokkien raja-arvoja muutettiin. Koska yksittäisten palstojen erottuminen saattaa joissain tapauksissa olla epäsuotavaa, kehitettiin käytettävyysindeksien pohjalta rasterilaskenta, jolla voidaan muun muassa tuottaa karttoja, joista ongelma-alueet näkyvät ilman yksittäisten palstojen erottelua. 2.1 Käytettävyysindeksin laskenta Metsänhoidon sekä puunkorjuun suhteelliset kustannukset lisääntyvät mitä pienempi tai kapeampi palsta on. Mekira- ja Mekira 2-projekteissa kehitetyssä laskentamenetelmässä lasketaan metsäpalstoille käytettävyysindeksi palstan pinta-alan ja laskennallisen leveyden perusteella.
7 7 2.2 Menetelmän kuvaus - Valitaan metsäpalstat: Menetelmä luokittelee metsäpalstoiksi ne, joiden kokonaispintaalasta vähintään 80 % on metsätalouden aluetta. Erottelussa käytetään kiinteistörajaaineistoa ja maankäyttöaineistoa. Maankäyttöaineistona voidaan käyttää Slices-dataa tai maastotietokannan peltoja ja vesiä. Slices-aineiston käyttö on suotavampaa, koska maastotietokannan avulla tehty erottelu metsä- ja muihin palstoihin ei ole yhtä tarkka. Jos laskennassa kuitenkin käytetään maastotietokantaa, on alle 1 ha:n palstat poistettava laskennasta tonttien karsimiseksi. Maankäyttöaineisto jaetaan kiinteistöraja-aineistolla, jonka jälkeen verrataan palstan sisällä olevien metsäalueiden yhteenlaskettua pinta-alaa palstan kokonaispinta-alaan. Laskentaan otetaan mukaan ne palstat, joiden sisältämä metsätalouden alue on 80 % tai enemmän palstan pinta-alasta. - Poistetaan kiinteistötunnuksen perusteella laskennasta ne tilat, jotka eivät kuulu yksityismetsätalouden piiriin. Näitä ovat seuraavat kylä- tai talonumerot: 871 pakkolunastusyksikkö 872 erilliset vesijätöt 876 yhteiset vesialueet 881 kirkkojen ja hautausmaiden alueet 882 muut yleisiin tarpeisiin erotetut alueet 883 kruununkalastusalueet 884 lakanneet yleiset tiet 891 luonnonsuojelualueet (valtion) 893 valtion metsämaat 894 yleiset vesialueet 895 maantiet 896 maanteiden liitännäisalueet. - Käytettävyys metsätalouteen lasketaan kullekin palstalle erikseen. Palstan pinta-ala ja kehämitta lasketaan kiinteistörajoista. Keskimääräinen / laskennallinen palstan leveys lasketaan pinta-alan ja ympärysmitan avulla kaavalla: Y 2 = ( K K 16 * A)/ 4, missä: Y= palstan laskennallinen leveys, metriä K=palstan rajojen pituus, metriä A=palstan pinta-ala, neliömetriä - Leveyden laskennassa palsta 'pakotetaan' suorakaiteeksi ts. etsitään sellainen suorakaide, jolla on vastaava pinta-ala ja kehämitta kuin tutkittavana olevalla palstalla. Koska tällaisia suorakaiteita voi olla vain yksi (jolla annetut ehdot toteutuvat), voidaan sen leveyttä käyttää palstan laskennallisena/keskimääräisenä leveytenä. - Saaduista leveyksistä korjataan neliön muotoiset palstat, jotka muuten saisivat leveysarvon 0. Leveydet lasketaan tässä tapauksessa kaavalla: Y = K / 4,
8 8 missä: Y= palstan laskennallinen leveys, metriä K=palstan rajojen pituus, metriä - Pinta-alan ja laskennallisen leveyden perusteella arvioitua palstan käytettävyyttä metsätalouteen kuvataan termeillä epävarma, vaikea, heikko, kohtalainen ja hyvä. Pintaalaltaan pienillä palstoille, joiden laskennallinen leveys on yli 50 m / 100 m, käytettävyys voi vaihdella paljon esimerkiksi sen mukaan, sijaitseeko palsta tienvarressa, joten sitä ei lasketa, tästä syystä laskennassa on luokka epävarma. - Karttojen tuottamista ja mahdollista rasterilaskentaa varten palstoille annetaan ominaisuustietona käytettävyysluku, joka on (taulukko 1): 0 Epävarma 1 Vaikea 2 Heikko 3 Kohtalainen 4 Hyvä. Taulukon 1 luokitus on tehty metsäkeskuksille, metsänhoitoyhdistyksille ja toimitusinsinööreille tehdyn kyselyn perusteella. Esimerkkejä kunnittaisista teemakartoista, joissa on esitetty metsäpalstojen käytettävyysindeksi on liitteissä 1-3. Taulukko 1. Palstan keskimääräiseen leveyteen ja pinta-alaan perustuva käytettävyys. Etelä-Suomi (metsäkeskukset 1 4) < 25 m m m > 100 m < 2 ha vaikea = 1 vaikea = 1 epävarma = 0 epävarma = ha vaikea = 1 heikko = 2 heikko = 2 kohtalainen = ha vaikea = 1 heikko = 2 kohtalainen =3 hyvä = 4 > 20 ha vaikea = 1 kohtalainen = 3 hyvä = 4 hyvä = 4 Keski-Suomi (metsäkeskukset 5 10) Pinta-ala\leveys < 25 m m m > 100 m < 2 ha vaikea = 1 vaikea = 1 epävarma = 0 epävarma = ha vaikea = 1 heikko = 2 heikko = 2 kohtalainen = ha vaikea = 1 heikko = 2 kohtalainen = 3 hyvä = 4 > 30 ha vaikea = 1 kohtalainen = 3 hyvä = 4 hyvä = 4 Pohjois-Suomi (metsäkeskukset 11 13: Kainuu, Pohjois-Pohjanmaa ja Lappi) Pinta-ala\leveys < 50 m m m > 150 m < 4 ha vaikea = 1 vaikea = 1 epävarma = 0 epävarma = ha vaikea = 1 heikko = 2 epävarma = 0 kohtalainen = ha vaikea = 1 epävarma = 0 kohtalainen = 3 hyvä = 4 > 50 ha heikko = 2 kohtalainen = 3 hyvä = 4 hyvä = 4
9 9 Kuva 1. Metsäkeskukset 1 Rannikko 2 Lounais-Suomi 3 Häme-Uusimaa 4 Kaakkois-Suomi 5 Pirkanmaa 6 Etelä-Savo 7 Etelä-Pohjanmaa 8 Keski-Suomi 9 Pohjois-Savo 10 Pohjois-Karjala 11 Kainuu 12 Pohjois-Pohjanmaa 13 Lappi - tutkittavalta alueelta lasketaan yksittäisten palstojen käytettävyyden lisäksi seuraavat tilastolliset tunnusluvut: o palstojen keskimääräinen pinta-ala, hehtaaria o palstojen keskimääräinen laskennallinen leveys, metriä o pinta-alalla painotettu palstojen keskimääräinen käytettävyys Palstojen käytettävyysarvojen perusteella alueelle tehdään rasterilaskenta. Rasterilaskennan tarkoituksena on tuottaa metsäpalstojen pirstoutuneisuudesta karttakuva, jossa pirstoutuneisuus on kuvattu yleistettynä. Tällä on kaksi tavoitetta: - Palstojen rajat häivytetään, jolloin metsätilusjärjestelyiden esittelytilaisuuksissa voidaan esitellä mahdollisia hankealueita niin, että yleisön huomio kiinnittyy yksittäisten palstojen luokittumisen sijasta pirstoutuneisuuteen tietyllä alueella yleensä. - Voidaan laskea havainnekuva, jossa saadaan paremmin esille pirstoutuneisuuden keskittymät. Kiinteistöjaotus voi olla sellainen että hyvät ja heikot palstat vuorottelevat, jolloin yleiskuvan saaminen on hankalaa. 2.3 Laskennan sisältö Metsätilusjärjestelyjen tarveselvitystä varten tuotettava peruslaskenta sisältää seuraavat elementit: Palstakäytettävyyskartta ilman kiinteistörajoja (esimerkki liite 1) - kartassa näkyy palstojen käytettävyydet sekä maankäytöstä oletusarvoisesti pellot ja vedet - soveltuu yleistarkasteluun. Palstakäytettävyyskartta kiinteistörajojen kanssa (esimerkki liite 2) - edellä mainittujen lisäksi palstojen rajat mustalla viivalla. Rasterilaskennan kartta (esimerkki liite 3) - osoittaa ongelma-alueet ilman, että yksittäisen palstan käytettävyys erottuu. Seuraavat tunnusluvut alueelta: - palstojen keskimääräinen pinta-ala - palstojen keskimääräinen laskennallinen leveys
10 10 - pinta-alalla painotettu palstojen keskimääräinen käytettävyys. Tiloja, kpl Palstoja, kpl Keskim. pinta-ala, ha Keskim. leveys, m Keskim. käytettävyys ,48 Taulukko 2. Esimerkki alueellisista tunnusluvuista. (Raahe). Karttaesitykset tehdään tilaajan toiveiden mukaan. Mikäli tilaajalle ei ole erityisiä toiveita värityksen ja / tai kartalla esitettävien kohteiden suhteen, kartat tehdään liitteinä 1 3 olevien karttojen värimallien mukaan. Tiestöä ei oteta huomioon varsinaisessa käytettävyyden laskennassa, mutta siitä on mahdollista tehdä oma laskentansa tai esitys seuraavin tavoin (ei sisälly laskennan peruspakettiin): - lasketaan alueen metsätiestön tiheys m/ha - lasketaan palstojen sijainti lähimpään metsätiehen nähden (joka pudottaa tai nostaa käytettävyysluokkaa tuloksen perusteella) - lisätään käytettävyyskarttaan metsätie-elementti. 3 Paikkatietoanalyysi kannattavuuden laskennan apukeinona Seuraavassa on esitetty paikkatietoanalyysi ajourien, ojien ja rajojen alle jäävän pinta-alan määrästä. Menetelmää ei ole testattu laajemmin, eikä se kuulu Mekira-laskennan peruspakettiin. Laskennan antama tulos on karkea arvio puuntuotannon ulkopuolelle jäävästä pinta-alasta. Paikkatietoanalyysi ei ota huomioon sarkateitä, ojien suuntaa eikä pinnanmuotoja ym. ajourien sijoittamiseen vaikuttavia tekijöitä. Laskenta tehdään tarveselvitysalueen olemassa olevalle tilanteelle sekä luonnoksille tulevasta tilanteesta. Tämä rajoittaa jonkin verran menetelmän käytettävyyttä, koska myös jälkeen - tilanne on oltava vektorimuodossa. 1. Jaetaan palstan leveys (m) ajouravälillä (m) leveydeltään yli 15 metriä leveille palstoilla. Näin saadaan ajourien laskennallinen määrä palstalle olettaen että palsta on suorakaiteen muotoinen. 2. Palstoilla, joiden leveys on alle 15 metriä oletetaan ajouria olevan yksi, joka on sijoitettu rajan tuntumaan. 3. Lasketaan ajourien alle jäävän maan pinta-ala: palstan pituus * ajourien määrä * ajouran leveys. 4. Lasketaan rajan alle jäävä pinta-ala: rajojen pituus * 0,75, kun palstan leveys on yli 15 metriä. rajojen pituus * 0,75 palstan pituus, kun palstan leveys on alle 15 metriä. (- palstan pituus johtuu oletetusta ajourasta) 5. Lasketaan ojien ja metsäteiden alle jäävä pinta-ala. 6. Lasketaan menetetty kasvu vuodessa: alle jäänyt pinta-ala * alueen keskimääräinen kasvu 7. Lasketaan menetetyn kasvun arvo alueella puusta keskimäärin maksetulla hinnalla. 8. Lasketaan kokonaiskasvu vuodessa ja sen arvo: Palstan pinta-ala * keskimääräinen kasvu vuodessa. 9. Laskennasta voidaan tulostaa menetetyn vuotuisen kasvun yhteenlaskettu arvo ja määrä koko alueella sekä teemakartta palstojen menetetyn kasvullisen pinta-alan osuuksista. Esimerkkikartta kannattavuuden laskennasta on liitteessä 5.
11 11 Tulevaisuudessa metsätalouden kannattavuuden laskentaan voidaan käyttää myös Maanmittauslaitoksen JAKO-järjestelmää, johon on liitetty Metsäntutkimuslaitoksen kehittämä MOTTImetsäsimulaattori. Järjestelmällä voidaan tuottaa metsätalouden tunnuslukuja ennen tilusjärjestelyä ja sen jälkeen tilanteissa. 4 Metsätilusjärjestelyn kannattavuuden tarkastelu Tämä luku perustuu Mikko Honkasen tekeillä olevaan AMK-opinnäytetyöhön: Metsätilusjärjestelyn vaikuttavuus ja kannattavuus (Mikkelin ammattikorkeakoulu). Kiinteistön muodostamislain (554/1995) 9 luvun 67 :n 1 momentin mukaan uusjako saadaan suorittaa, jos siitä saatava hyöty on kustannuksia ja haittoja suurempi. Metsätilusjärjestelyjen kannattavuutta voidaan tarkastella metsänomistajien, metsäalan organisaatioiden ja yhteiskunnan näkökulmasta. Kannattavuuden tarkastelussa jaetaan usein sekä kulut että hyödyt välittömiin ja välillisiin tekijöihin. Maanmittauslaitoksen tilusjärjestelystrategian mukaan metsätilusjärjestelyn tulee täyttää muun muassa taloudellisen kannattavuuden reunaehdot, jotta se voidaan suorittaa. Tilusjärjestelyyn liittyvät välittömät kulut voidaan selvittää ja pääomittaa halutulle ajalle. Välittöminä kuluina pidetään tilusjärjestelyiden toimituskustannuksia ja metsänparannuskuluista metsäojituksen ja metsäteiden rakentamiseen liittyvät kuluja. Nämä kulut on yleensä helposti laskettavissa. Välillisinä kuluina voidaan pitää tilusjärjestelyihin liittyviä hallinnollisia kuluja maanmittauslaitoksessa, maa- ja metsätalousministeriössä sekä sidosryhmien organisaatioissa. Hyötyjen ja kulujen tarkastelu on tehty pääosin metsätalouden kannalta. Ympäristöarvojen ja virkistyskäytön arvojen muutoksia ei ole tässä yhteydessä selvitetty. Tilusjärjestelyn hyötyjen, sekä välittömien että välillisten, osalta ei aina ole selvää, mistä mahdolliset hyödyt tulevat, varsinkin puhuttaessa metsätalouteen liittyvistä hyödyistä. Nämä hyödyt yleensä tuloutuvat hitaasti muun muassa siksi, että metsän kiertoaika on Suomessa keskimäärin sata vuotta. Kiertoajan aikana, ennen lopullista päätehakkuuta, metsästä saadaan harvennustuloa yleensä korkeintaan kolme kertaa. Seuraavassa tarkastelussa pohditaan metsätilusjärjestelyjen hyötyjä yleisellä tasolla eri tahojen näkökulmasta, sekä laskennallisesti jo tehdyn, Iin kunnassa Pohjois-Pohjanmaalla sijaitsevan Pahkakosken metsäuusjaon kannalta. Hyötyjä tarkastellaan välittöminä ja välillisinä vain metsänomistajan kannalta. Metsäuusjakojen hyötyjä on selvitetty aikaisemmin muun muassa J. Alakärpän ja O. Mustosen diplomitöissä sekä J. Linjalan ja V. Istolahden maanmittauslaitokselle tekemissä selvityksissä. Hyötyjä on tarkasteltu myös tehtyjen toimitusten kannattavuuslaskelmissa. Lisäksi hyötynäkökohtia on ilmennyt metsäuusjaoissa Pahkakoskella ja Siikajoella mukana olleiden maanomistajien ja toimijoiden haastattelujen yhteydessä. Metsäntutkimuslaitos, Työtehoseura ja Metsäteho eivät ole tehneet metsätilusjärjestelyjen hyötyihin liittyviä tutkimuksia tai selvityksiä. Tarkastelussa esimerkkinä käytetyn Pahkakosken uusjakoalueen laskennoissa uusjaon kulut on pääomitettu vuodelle 1990, eli toimituksen alkuun, ja myös hyödyt on laskettu kyseistä vuodesta alkaen esimerkiksi käyttäen kantohintana kyseisen ajan keskikantohintoja painottamalla ne alueen puutavaralajien puumäärillä. Mikäli tutkimuksessa on käytetty muun ajankohdan hintoja, on se mainittu tekstissä. Kulut ja hyödyt on vertailun helpottamiseksi muutettu hehtaarikohtaisiksi jakamalla kukin summa koko alueen pinta-alalla. Korkokantana on käytetty 5 % (vertailuna 3 %) ja hyötyjen osalta laskenta-aikana 30 vuotta. Laskennasta on yhteenvetotaulukot 3 ja 4.
12 12 Tarkastelussa ei ole otettu huomioon kulujen osalta maanomistajien todellisuudessa maksamia toimitus- ja perusparannuskuluja eikä verotuksellisia vähennyksiä joita maanomistajilla on ollut mahdollista tehdä. Hyötytarkastelussa ei ole huomioitu puunmyyntiveron eikä metsätalouden menojen vaikutuksia lopullisiin metsänomistajalle tuleviin tuloihin. Myöskään arvonlisäveron vaikutusta ei ole huomioitu meno- eikä tulopuolella. 4.1 Metsänomistajille tulevia välittömiä hyötyjä Tärkeänä välittömänä hyötynä tilusjärjestelystä voidaan pitää puutavaran kantohintojen nousua. Hintojen nousu johtuu useista eri syistä ja siihen vaikuttaa sekä palstojen järjestely että metsäteiden rakentaminen ja -perusparannus Lähikuljetusmatka ja leimikon koko Palstojen muodon muuttaminen esimerkiksi kapeista ja pitkistä nauhamaisista palstoista suorakaiteen muotoisiksi palstoiksi metsäautotien varrelle lyhentää huomattavasti puutavaran lähikuljetusmatkaa ja kasvattaa palstan käsittelykuvioiden pinta-alaa. Käsittelykuvioita voidaan suurentaa myös siten, että saman omistajan erillään olevia palstoja tai rekisteritiloja yhdistetään tilusjärjestelyllä fyysisesti mahdollisimman suuriksi kokonaisuuksiksi. Esimerkkinä edellä mainitusta voidaan soveltaa Metsätehon (A. Poikela 2007) selvitystä puutavaran lähikuljetusmatkan pituuden vaikutuksesta kuljetuskustannuksiin sekä leimikon koon vaikutuksesta korjuukustannuksiin (aineistona käytetty vuoden 1998 tietoja). Ennen jakoa valitsevassa tilanteessa lähikuljetuksen keskimääräisen matkan leimikolta välivarastolle oletetaan olevan 1000 m, jolloin harvennushakkuulla ajokoneen tuotos on 7,32 m 3 / h ja koneen tuntikustannus on 60 / h, tällöin puutavaran ajon kustannus on 8,20 / m 3. Jos leimikon keskikoko harvennuksessa on 100 m 3, niin koneellisen korjuun sekä teko-, että lähikuljetuksen yksikkökustannus yhteensä on 19,08 /m 3. Mikäli jaon jälkeisessä tilanteessa lähikuljetuksen keskimääräinen matka leimikolta välivarastolle on 300 m, on harvennushakkuulla ajokoneen tuotos 10,63 m 3 / h ja koneen tuntikustannus 60 / h, ja tällöin puutavaran ajon kustannus 5,65 / m 3. Jos leimikon keskikoko harvennuksessa nousee 200 m 3 :iin, on koneellisen korjuun sekä teko-, että lähikuljetuksen yksikkökustannus yhteensä 14,88 /m 3. Ero korjuukuluissa ennen ja jälkeen tilusjärjestelyn on kaikkiaan 4,2 / m 3. Lähikuljetusmatkan ja leimikon koon muutoksen aiheuttama korjuukustannusten säästö vastaa summaa, joka kattaa lähes 80 % metsäautoteiden rakentamiskuluista (vuonna 1997 t 96 /ha). Pahkakoskella keskimääräinen kestävä hakkuumäärä on 1,6 m 3 / ha / v ja metsämaata on 3500 ha (koko ala 4892 ha), tällöin kestävä hakkuumäärä on 3500 ha x 1,6 m 3 /ha = 5600 m3/v. Korjuuntuotoksen paranemisesta koituva säästö on esimerkin mukaisesti 4,2 /m 3. Todellisuudessa Pahkakoskella säästö olisi isompi, koska keskimääräinen lähikuljetusmatka alueella oli enemmän kuin esimerkissä oleva 1000 m. Säästö korjuukustannuksissa on 4,2 /m 3 x 5600 m 3 /v = /v, joka pääomitettuna 30 vuodelle 5 % korolla on x 15,3725 = Kun se jaetaan kokonaisalalla 4892 ha, saadaan hyödyksi 74 /ha (3 % korolla 94 /ha). Todellisten korjuukulujen säästö ei aina näy suoraviivaisesti metsänomistajille maksettavassa kantohinnassa. Leimikoille maksetaan keskimääräisiä hintoja ottamatta huomioon korjuuolosuhteita, eli tehdään puukauppaa tappiollisesti todella huonoissa korjuuolosuhteissa pienehköillä puumäärillä ja otetaan tappiota takaisin paremmissa leimikoissa isommilla puumäärillä. Tästä johtuen tilusjärjestelyjen myötä tullutta puunkorjuun säästöä eivät maanomistajat saa kokonaisuutena hyödykseen kantohinnoissa.
13 13 Pahkakosken osalta metsäalan toimijoiden arviot vaikutuksesta kantohintaan olivat 1 3 /m 3. Yhdellä eurolla laskien maanomistajan hyöty olisi 18 / ha (22 /ha) Metsätiet Metsäteiden rakentamisen yhtenä perusteena pidetään tien vaikutuspiirissä olevien leimikoiden kantorahatulon paranemista. Pahkakosken esimerkissä on oletettu teiden aiheuttamaksi keskimääräiseksi kantohinnan lisäykseksi 2 /m 3, jolloin edellä olevalla tavalla laskien hyödyksi tulisi 35 /ha (45 /ha). Välittömänä kantohintaa korottavana tekijänä voidaan pitää sulanmaan aikaan korjuukelpoisten leimikkojen kokonaispinta-alan lisääntymistä. On huomioitava, että esimerkiksi nauhatila-alueelle tehdyn metsäautotieverkon hyödyt puunkorjuulle ovat huomattavasti pienemmät verrattuna tilanteeseen, jossa tien rakentaminen tehdään yhdessä palstojen järjestelyjen kanssa. Yhdistetyssä toteutuksessa saadaan lähikuljetusmatkat optimoitua parhaalla tavalla ja sulanmaan aikaisten hakkuiden mahdollisuus voidaan maksimoida. Lisäkapasiteettia tulee myös kunnostusojituksen yhteydessä tehtävien pengerteiden myötä. Puunostajien arvion mukaan kesäleimikoista maksetaan 2 3 /m 3 lisähintaa, mikäli kyseessä on iso tukkivaltainen leimikko jopa 10 /m 3. Pahkakoskella rakennettiin metsätietä 56 km. Karkeana arviona voidaan todeta, että tiestä n. 100 metriä molemmin puolin olisi kelvollista sulanmaanaikaiseen puunkorjuuseen eli 1120 ha. Alueen toimijoiden arvio oli n. kolmasosa koko alueesta eli n ha. Jos lisähintana kesäleimikoiden puille käytetään 2 /m3, kestävän hakkuumäärän 1,6 m 3 /ha/v mukaan maanomistajille tuleva hyöty olisi 1120 ha pinta-alalla laskettuna 11 /ha (14 /ha) Metsänhoito ja -korjuu Varsinkin aktiiviselle metsänomistajalle koituvana välittöminä hyötyinä tilusjärjestelystä voidaan pitää sitä, että tilusjärjestelyn myötä suurempien käsittelykuvioiden hakkuista tulevien suurempien hankintapuuerien myynti on helpompaa kuin pienten. Puutavaran määrällä on myös jonkin verran vaikutusta hankintahintaan. Parempien tieyhteyksien avulla hankintahakkuiden kulkemiskustannukset pienenevät. Kokonaisuutena hankintahakkuiden taloudellisuus paranee ja sen myötä metsänomistajan saamasta hankintahinnasta jää enemmän käteen. Tarkempaa laskelmaa edellä mainitusta hyödystä esimerkiksi Pahkakosken osalta on mahdoton tehdä, koska hankintahakkuiden määrästä ei ole tietoa. Vastaavasti omatoimiselle metsänomistajalle voidaan ajatella tulevan hyötyä myös metsänhoitotöiden osalta. Välittömien metsänhoidon kustannusten voidaan olettaa pienenevän palstojen paremman muodon, kuvioiden isomman koon ja kulkemismatkan lyhenemisen myötä. Kustannussäästöä tulee esimerkiksi taimikonhoidossa, maanmuokkauksessa, metsänviljelyssä, nuorenmetsänhoidossa sekä harvennushakkuiden mekaanisessa ennakkoraivauksessa. Taimikonhoitoa tekeviltä urakoitsijoilta saadun tiedon perusteella keskimääräinen taksa on 160 /ha ja tiluksilla, joiden olosuhteet oletettiin tilusjärjestelyalueiden lähtötilanteen kaltaisiksi, taksa arvioitiin varovaisesti n.10 % korkeammaksi eli 176 /ha. Pahkakoskella, jossa taimikoita on nykyisen metsäsuunnitelman mukaan 840 ha, 16 /ha:n hoitokustannusten erolla laskien tulee hyödyksi 4 /ha (5 /ha).
14 14 Tärkeänä välittömien hyötyjen ryhmänä voidaan pitää tilusjärjestelyn ja perusparannusten myötä parantunutta metsäntuottoa ja lisääntynyttä metsänkasvatusalaa, joiden myötä metsästä saatavat tuotot kasvavat Metsäojitus Selkein metsän tuottoa lisäävä toimenpide on metsäojitus, joka nykyisin on pääosin kunnostusojitusta. Tilusjärjestelyn yhteydessä tehty ojitus voidaan usein toteuttaa tehokkaammin ja taloudellisemmin sekä vesiensuojelu paremmin huomioiden, kuin mitä muutamien tilojen erillisissä hankkeissa on mahdollista. Metsäntutkimuslaitoksen tutkimusten mukaan kunnostusojituksen myötä metsän kasvu rämeillä lisääntyy keskimäärin 0,6 1,0 m 3 /ha/v ja korpisoilla 1,5 1,9 m 3 /ha/v kunnostusojittamattomiin kohteisiin verrattuna. Uudisojitusalueilla kasvun lisäys on vielä suurempi. Pahkakoskella, jossa tehtiin sekä uudisojitusta (675 ha) että kunnostusojitusta (2372 ha) ojitettujen soiden ollessa pääosin keskiravinteisia suursaratason rämeitä, voidaan ojituksen tuomana lisäkasvuna pitää 0,8 m 3 /ha/v. Lisäkasvu ojitusalueella on 3047 ha x 0,8 m 3 /ha/v = 2437 m 3 /v. Pahkakosken alueen puutavaralajeilla painotettu (tukkiprosentti 10 %) keskikantohinta on 20 /m 3. Kantoraha-arvo on /v, joka pääomitettuna on Hyöty hehtaaria kohti on 153 (195 ) Metsänkasvatusalan lisääntyminen Tilusjärjestelyllä voidaan saada lisää maata metsänkasvatukseen. Tilojen rajojen, metsäojien ja metsätalouden vaatimien ajourien alle jää epäedullisissa kiinteistöoloissa usein enemmän maata kuin paremmin metsätaloudelle sopivissa palstoissa. Esimerkiksi nauhatilalla, joka on 7 km pitkä ja 40 m leveä ja jonka palstan ala on 28 ha, on rajalinjaa m, mikä on alana 1,06 ha. Ajouran tarve (ajouran leveys 4 m) kahdelle koko palstan pituiselle ajouralle on m, mikä on alana 5,6 ha. Tilan alasta on metsänkasvatuksen ulkopuolella yhteensä 6.66 ha eli n. 24 %. Jos tilusjärjestelyllä kyseinen tila muotoillaan samansuuruiseksi suorakaiteen muotoiseksi palstaksi eli palstan leveys on 400 m ja pituus 700 m, on rajalinjaa tällöin 2200 m mikä vastaa 0,17 ha:n pinta-alaa. Ajouran tarve 16:lle palstan pituuden mukaiselle ajouralle on m, mikä on alana 4,48 ha. Tilan alasta on metsänkasvatuksen ulkopuolella yhteensä 4,48 ha eli n. 17 %.Esimerkissä tilusjärjestelyn avulla on lisätty metsänkasvatusalaa 2,01 ha eli n. 7 % tilan koko alasta. Paikkatietosovelluksella laskien koko jakoalueella metsänkasvatusala kasvoi Pahkakoskella 4 %, ja Siikajoen Merikylän jaossa 2 %. Yksittäisistä tiloista vertailuja laskien pinta-alan lisäys vaihteli 2 %:sta 16 %:iin. Lisäksi metsänkasvatusalaa vähentävät pirstoutuneen tilan useille erillisille palstoille tarvittavat kulku-urat toisten kiinteistöjen kautta. Näitä ylimääräisiä uria ei ole seuraavassa laskelmassa huomioitu. Pahkakoskella, laskien 4 %:n metsänkasvatusalan lisäyksenä, lisäalaksi tulee 196 ha. Alueen keskikasvu on 2,7 m 3 /ha/v eli lisäkasvu on 529 m 3 /v. Tämä kerrottuna keskikantohinnalla 20 saadaan lisäkasvun arvoksi /v, joka on pääomitettuna Hehtaarituotto lisääntyy 33 (42 ).
15 Tilojen yhteisten alueiden purkaminen Haastattelujen yhteydessä tuli selkeästi esille, että Pahkakoskella ja Siikajoella maanomistajat ja metsäalan toimijat pitivät alueilla olleita järjestäytymättömiä talojen yhteisiä palstoja metsätalouden ulkopuolella olevina alueina. Nämä alueet ovat useimmiten kuitenkin metsämaata, koska esimerkiksi 1960 ja 1970-lukujen teho-ojituksen aikana palstojen läpi on tehty ojitusta tai ainakin ojat kierretty jollakin tarkkuudella tilan rajoja myöten. Jotkut yhteisalueet ovat pinta-alaltaan keskikokoisen metsätilan kokoisia. Tilusjärjestelyn yhteydessä yhteiset alueet on mahdollista purkaa ja liittää osuudet osakastiloihin, yhteismetsään tai lunastaa alue. Purku on tilusjärjestelyn yhteydessä edullinen maanomistajan kannalta. Mikäli alueen yhteisomistusta ei pureta, sille voidaan tehdä selvitys, jonka perusteella laaditaan ajantasainen osakasluettelo. Selvitys antaa osakastiloille mahdollisuuden järjestää alueen hallinto toimivaksi. Pahkakoskella tilojen yhteisiä alueita oli ennen jakoa 538 ha (11 %). Niitä jäi jäljelle jaon jälkeen 169 ha eli 369 ha purettiin ja liitettiin joko osakastiloihin tai yhteismetsään. Alueen kestävä hakkuu on 1,6 m 3 /ha/v eli lisääntyneet hakkuumahdollisuudet ovat 590 m 3 /v. Tämän arvo on /v, joka pääomitettuna on Hehtaarituotto lisääntyy siten 37 (47 ). Jos oletetaan, etteivät kaikki yhteiset alueet kuitenkaan ole olleet metsätaloustoiminnan ulkopuolella, saadaan 70 % olettamalla tuoton lisäykseksi 26 /ha (33 /ha) Metsänhoidon aktiivisuuden lisääntyminen Metsäntutkimuslaitoksen (Ahtikoski 2005) tekemien selvitysten mukaan jos metsänomistaja tekee taimikonhoidon ja nuorenmetsänhoidon ajallaan metsänhoitosuositusten mukaisesti, lisää se puuntuotosta ja parantaa tulevaa tukkisaantoa. Laskennallisesti lisätuotto on n. 300 /ha metsän koko kiertoajalle (100 v) eli 3 /ha/v. Käytännön toimijoiden mukaan Pahkakosken ja Siikajoen tapaisilla kiinteistörakennealueilla on metsänhoidon toteutusprosentit erityisen alhaisia kiinteistörakenteen pirstoutuneisuudesta ja huonoista kulkuyhteyksistä johtuen. Vasta julkaistun valtakunnan metsien 10. inventoinnin mukaan koko Pohjois-Pohjanmaan metsäkeskuksen alueella taimikon hoitoa pitäisi tehdä 2,3 kertaa nykyistä tasoa enemmän ja nuorenmetsän hoitoa 2,8 kertaa enemmän. Toimijoiden mukaan jo uusjaon yhteydessä taimikonhoidot ja ensiharvennukset lisääntyvät. Tähän on syynä muun muassa se, että alueelle tehdään toimituksen yhteydessä kattava kunnostusojitus, jonka yhteydessä ojalinjoja auki hakattaessa omistajat tekevät tai teettävät samalla myös koko alueelle tarvittavat hoitotoimenpiteet. Toiminta muistuttaa uudessa Kemera-lakiuudistuksessa esitettyä suometsien hoitoa. Lakiehdotuksessa on esitetty ohjeeksi tehdä alueelle kunnostusojituksen yhteydessä samalla kaikki tarvittavat metsähoitotoimet josta metsänomistajaa palkitaan korotetulla Kemera-tuella. Uusjakoalueilla hoitotöiden tekoaktiivisuus ei lopu toimituksen loppumisen myötä, vaan kiinnostus uusille paremmin käytettävissä oleville palstoille on pysynyt ympäröivää aluetta korkeampana. Pahkakoskella toimijoiden varovaisen arvion mukaan ennen jakoa olevassa tilanteessa olisi taimikoiden ja nuorenmetsän hoidoista koko 3015 ha:n pinta-alasta jäänyt 50 % eli 1507 ha tekemättä. Tästä olisi seurannut tuoton menetyksenä 4521, joka pääomitettuna on ja hehtaarikohtaisena tuoton menetyksenä 14 /ha (18 /ha).
16 16 Taulukko 3. Metsätilusjärjestelyn kannattavuus metsänomistajan kannalta tarkasteltaessa pelkästään välittömiä kuluja, esimerkkinä Pahkakoski. Kulut /ha (5 %) /ha (3 %) Tienrakennus Ojitus Yhteensä Toimituskulut Yhteensä Kaikki yhteensä Taulukko 4. Metsätilusjärjestelyn kannattavuus metsänomistajan kannalta tarkasteltaessa pelkästään välittömiä hyötyjä, esimerkkinä Pahkakoski. Hyödyt /ha (5 %) /ha (3 %) Teiden hyöty Ojituksen hyöty Yhteensä Parantuneet korjuuolosuhteet Sulanmaanaikaiset leimikot Taimikonhoidon kulusäästö 4 5 Metsänkasvatusalan lisääntyminen Tilojen yhteisten alueiden purkaminen Metsänhoidon aktiivisuuden lisääntyminen Yhteensä Pahkakoskella metsätilusjärjestelyn nettohyöty maanomistajalle on 43 /ha laskettaessa 5 % korolla ja vastaavasti 103 /ha laskettaessa 3 % korolla.
17 17 Siikajoen kunnan Merikylän tilusjärjestelystä ei ollut vielä saatavissa tietoja, joiden perusteella olisi hyötyjä voinut arvioida. Kulujen osalta toimituskulut olivat jonkin verran isommat kuin Pahkakoskella, mutta ojitus- ja tientekokustannukset olivat edullisemmat, joten kulut yhteensä olivat 296 /ha. 4.2 Metsänomistajille tulevia välillisiä hyötyjä Yksi suurimmista metsänomistajalle tulevista hyödyistä on tilusjärjestelyn myötä alueen metsätalouden toimintaympäristön paranemisen aiheuttama aktiivisuuden lisäys metsällisissä toimissa. Esimerkiksi hakkuiden osalta käytetään hakkuumahdollisuudet paremmin hyväksi, mikä taas lisää metsänomistajien kantorahatuloja. Aktiivisuuden lisäys on niin oleellinen asia, että se pitäisi jatkossa selvittää yhdessä metsäntutkimuslaitoksen kanssa, jolloin siitä saataisiin laskennallinen välitön hyöty. Pienemmistä korjuukustannuksista johtuen suurempien, ja metsäteiden varsilla olevien pystykauppaleimikoiden markkinointi on helpompaa. Myös leimikoista saatavien tarjouksien määrä lisääntyy, jolloin puutavarasta saatava hinta voi olla keskimääräistä parempi. Kiinteistöjärjestelmän selkeys tuo myös kustannussäästöjä. Käytännön toimijoiden taholta todettiin, että mikäli palstojen rajat ja pyykit ovat selvät, ja palstalle on virallinen kulkuoikeus, voisi sillä olla jopa 1 vaikutus kuutiohintaan leimikolla. Toimijan ei tarvitsisi käyttää aikaa tilan rajojen selvittämiseen, kulkulupien ja varastopaikkalupien haalimiseen. Selkeän kiinteistöjärjestelmän ansiosta ei myöskään tarvitse varautua korvauksiin edellä mainituista asioista, eikä olisi pelkoa vahingonkorvausvaatimuksista puuston ja maaston vaurioittamisesta kuljetettaessa leimikon puita toisen maanomistajan maiden läpi. Metsätalouden toiminta helpottuu ja järkevöityy ja toiminnan suunnittelu tehostuu. Hallintokulujen voidaan olettaa pienenevän, jos tiloja ja palstoja yhdistetään. Suuremmilla ja paremman muotoisilla metsäpalstoilla on paremmat mahdollisuudet suunnitelmallisen metsätalouden toteuttamiseen kuin pienillä hajallaan olevilla ja/tai hankalanmuotoisilla palstoilla. Myös leimikoiden suunnittelu- ja arviointikustannukset pienenevät. Kattavan tieverkon ja yhtenäisten palstojen ansiosta puutavaran välivarastojen tarve vähenee, jolloin saadaan lisää alaa metsänkasvatukselle. Hakkuisiin ja hoitotöihin voidaan yhtenäisillä alueilla paremmin valita taloudellisimmat ja tarkoituksenmukaisimmat työmenetelmät ja koneet. Käytännön toimijoiden mukaan erillisillä pienehköillä, hankalien kulkuyhteyksien takana olevilla palstoilla jäävät metsän uudistamistöihin liittyvät maanmuokkaukset ja viljelyt usein tekemättä. Tilusjärjestelyillä on asiaan saatu huomattavaa parannusta. Tilusjärjestely mahdollistaa kiinteistörakenteeltaan rikkonaiselle ja usein myös samalla omistukseltaan sekavalle alueelle kerralla koko aluetta järkevästi palvelevan metsätieverkon ja metsäojituksen suunnittelun ja toteutuksen. Käytännön toimijoiden ja maanomistajien yksimielinen kanta Pahkakosken ja Siikajoen osalta oli, ettei kummallekaan alueista olisi syntynyt normaaleina metsätalouden hankkeina metsäteitä ja eikä juuri ollenkaan kunnostusojituksia. Tilusjärjestelyn myötä alueen hirvenmetsästys helpottuu ja tehostuu, ja siten vähentää hirvien aiheuttamia taimituhoja alueella. Rikkonaisella ja sekavalla kiinteistöjaotusalueella, jossa on usein myös huonot kulkuyhteydet, on vaikea metsästää. Alueen kaikilta maanomistajilta on vaikea saada maita vuokralle ja vuokrasopimusten hankkiminen on kallista. Yleensä jo jaon aikana toimitusalueen kiinteistöjä ostetaan ja myydään jako-osakkaiden kesken. Myyjinä ovat omistajat, joita metsänomistus ei kiinnosta tai jotka muuten haluavat päästä kiinteistöstä eroon, mutta tilan saaminen myydyksi ennen jakoa olevalla kiinteistörakenteella on usein ollut todella vaikeaa edes alennetulla hinnalla. Ostajat taas ovat yleensä aktiivisia metsätalouden harjoittajia, jotka ostoilla hankkivat lisää metsää itselleen ja uskaltavat lähteä ostamaan hankaliakin
18 18 kiinteistöjä, koska luottavat siihen, että jaossa ostetut palstat järjestellään paremman muotoisiksi ja ehkä jopa heidän entisten palstojensa yhteyteen. Siikajoella toimija, joka harjoittaa metsäkiinteistöjen arviointia ja välitystä, kertoi, että myös jaon jälkeen myyntiin tulevat kiinteistöt menevät hyvin kaupaksi. Vaikka niistä pyydetään vähän parempaa hintaa kuin ympäröivän alueen kiinteistöistä, niistä tehdään nopeasti useita ostotarjouksia myynti-ilmoituksen julkaisun jälkeen ja kaupat syntyvät helposti korotetuilla hinnoilla. Pienten vähäarvoisten palstojen myynnin esteenä on usein kauppaan liittyvien oheiskulujen suuruus kaupankohteen arvoon nähden. Tähän olisi hyvänä keinona, lunastuksen lisäksi, ulottaa TEkeskuksen hallinnoima maatilatalouden kehittämisrahasto myös metsän osalle. Kehittämisrahaston varoilla voitaisiin ostaa tiloja ja jakaa niitä sitten jaossa lisämaan tarvitsijoille. Metsälain mukaisista erityisen arvokkaista kohteista eli metsälakikohteista on maanomistajalla mahdollisuus saada ympäristötukea menetettyjen hakkuutulojen perusteella. Tuen laskeminen perustuu maanomistajan saman kunnan alueella omistamien metsien hakkuumahdollisuuksien pienenemiseen. Nauhatila-alueella metsälakikohde voi jakautua niin monen tilan osalle, ettei tukea makseta ollenkaan, koska korvattava menetys jää yhden tilan osalta liian pieneksi. Jakautumisen seurauksena voi olla, ettei yksikään alueen tiloista ole oikeutettu tukeen tai vain joillekin tiloille maksetaan, muttei kaikille. Tilusjärjestelyllä on mahdollista maksimoida ympäristökohteiden sijoittumista vaikkapa yhdelle tilalle ja siten varmistaa sekä kohteen säilyminen että siitä saatava tuki. Palstojen muotoilun ja rakennettujen teiden avulla voidaan edistää moninaiskäyttöä. Esimerkiksi Pahkakoskella Iijoen rantaan jätettiin kunkin maanomistajan mukainen omistus rantaa tonteiksi. Lisäksi alueiden lähelle yltäviä metsäteitä on hyödynnetty jatkamalla niitä rantatonteille saakka toimituksessa annettujen kulkuoikeuksien mukaisesti. Maanomistajahaastatteluissa tuli esille, että edellä mainitut seikat nostivat omistajan mielestä tontin hintaa myyntitilanteessa. Edellä luetelluista välillisistä hyödyistä on vaikea määritellä konkreettista rahallista hyötyä maanomistajalle tutkitun tiedon puutteen vuoksi. 4.3 Metsänhoitoyhdistyksille ja Metsäkeskuksille koituvia hyötyjä Yhtenäisen palstarakenteen myötä suunnittelu- ja hallintokustannukset yksikköä kohden pienenevät metsänhoitotöissä ja puunkorjuussa. Myös tilojen rajaselvitykset vähenevät, kulkuoikeuksien selvitykset vähenevät ja näiden seurauksena myös puunkorjuuseen liittyvät vahingonkorvaukset vähenevät. Toimihenkilöiden työ tehostuu. Esimerkiksi yhdistyksen toimihenkilö, joka tekee leimikkosuunnittelua, pystyy kiinteistörakenteeltaan selvillä alueilla tekemään useita leimikoita samassa ajassa, mikä menee hankalalla alueella yhden leimikon suunnitteluun. Kustannusta korostaa vielä se, ettei maanomistajaa laskuteta leimikon teosta oikeiden kustannusten mukaan vaan toimitusmaksuna. Metsäsuunnittelu nopeutuu ja yksikkökustannukset hehtaaria kohti pienenevät. Metsäsuunnittelussa maanomistajaa veloitetaan lunastetusta metsäsuunnitelmasta vakiohinnan mukaan ja hankalien olojen aiheuttamat lisäkulut jäävät metsäkeskusten ja valtion kustannettaviksi. Metsäteiden ja -ojituksen suunnittelun kustannukset ovat tilusjärjestelyn yhteydessä % pienemmät kuin normaaleissa Kemera-hankkeissa (Pohjois-Pohjanmaan metsäkeskuksen arvio). Hankkeessa voidaan alueelle suunnitella kerralla järkevästi tarpeelliset tiet ja ojat. Ojituksessa voidaan ison hankkeen myötä suunnitella ja toteuttaa paremmin alueen vesiensuojelu kuin pienissä muutamaa tilaa koskevissa ja pitkälle ajalle ajoittuvissa hankkeissa. Ojien ja teiden suunnittelu ei maksa maanomistajille mitään, koska Kemera-tuki on suunnittelun osalta 100 %. Sitä on käytetty myös tilusjärjestelyhankkeiden yhteydessä. Kemera-lakiuudistuksen
19 19 uhkakuvista huolimatta tukea voidaan ilmeisesti käyttää jatkossakin. Säästö suunnittelukuluissa tulee metsäkeskusten ja valtion osalle. Pahkakoskella ojituksen suunnittelu 40 % mukaan laskien oli edullisempi kuin normaalisti. Suunnittelussa säästetty rahamäärä on 25 % toteutuksen :n summasta. Erityisen arvokkaiden luontokohteiden säilyminen ja säilymisen valvonta on helpompaa ja halvempaa, jos kohteet tilusjärjestelyn avulla saatetaan yhden tai kahden tilan alueelle, verrattuna siihen, että ne olisivat lähtötilanteen mukaan vaikkapa kymmenen tilan alueella. 4.4 Puunhankintaorganisaatiolle ja puunhankinnan urakoitsijoille koituvia hyötyjä Hajallaan olevien palstojen myötä myös leimikoiden koko pienenee. Kiinteät kustannukset, kuten ostotyön matka- ja palkkakustannukset, leimikonsuunnittelu, korjuutyön suunnittelu ja huollon järjestäminen sekä koneiden ja työvoiman siirtokustannukset, jakautuvat yhtenäisillä kookkailla palstoilla suuremmalle puumäärälle, jolloin puunhankinnan kustannukset kuutiometriä kohden laskevat ja puunkorjuun taloudellisuus paranee. Koneiden siirtokustannukset pienenevät, kun hajallaan olevia palstoja yhdistetään. Tilojen rajaselvitykset vähenevät, samoin kulkuoikeuksien selvitykset ja näiden seurauksena myös puunkorjuuseen liittyvät vahingonkorvaukset vähenevät. Kesäkorjuukelpoisten leimikoiden merkitys tulee lisääntymään tulevaisuudessa. Parannetun tieverkon ja palstojen teihin nähden paremman sijainnin myötä sulanmaan aikaisen korjuun mahdollisuudet lisääntyvät ja tasaavat siten ympärivuotista puuntarjontaa. Hyvä metsäautotieverkko pienentää myös kaukokuljetuksen kustannuksia, kun ei tarvitse erikseen suunnitella talvitiereittejä eikä vahvistaa niitä kestämään raskaiden puutavara-autojen painoa. Leimikon koon vaikutus korjuukustannuksiin laskee jyrkästi harvennushakkuissa 200 kuutiometriin saakka. Sitä suuremmissa leimikoissa korjuun yksikkökustannukset laskevat vain lievästi. Suurten työkohteiden ketjutus on puunhankintayritykselle helpompaa kuin pienten työkohteiden. Myös lähikuljetusmatkan lyheneminen puunkorjuussa pienentää korjuukustannuksia. Suurten leimikoiden pystymyynti takaa korjuuorganisaatiolla riittävän leimikkoreservin. Puunhan- kintatavoitteet saavutetaan vähemmillä ostotoimenpiteillä, koska puumäärät kauppaa kohti ovat suurempia. Kuten edellä jo todettiin, metsäyhtiöt eivät siirrä suoraan edellä luetelluista hyödyistä tulevia säästöjä metsänomistajille maksettavaan kantohintaan, vaan pitävät osan hyödyistä itsellään ja tasaavat sillä vaikeista kohteista tulevaa tappiota puunkorjuussa. 4.5 Yhteiskunnallisia ja yleisiä tilusjärjestelyhyötyjä Mikäli alueellisia tilusjärjestelyitä tehtäisiin aktiivisemmin, olisi niillä iso merkitys turvattaessa nykyisin tavoitteena olevan miljoonan kotimaisen lisäpuukuutiometrin tarve teollisuudelle. Tuontipuuta ei kannata tuoda, mikäli Venäjän suunnittelemat puutullit astuvat voimaan. Pitemmällä ajalla Venäjä todennäköisesti haluaa itse jalostaa puunsa. Metsätalouden tuottavuuden parantuessa myös toimeentulo metsätaloudesta paranee. Tämä auttaa osaltaan pitämään syrjäseutuja elinvoimaisina. Metsätalouden tuotantoketjun eri osapuolten kesken jaettavissa oleva rahamäärä kasvaa kulujen pienenemisen ja tulojen kasvamisen myötä. Tällöin metsätalouden ansiotaso kasvaa, jolloin puun tuotantoon sijoittamisen mielekkyys paranee ja tuotto nousee. Myös metsätalouden verotulot kasvavat, koska metsien käytön aktivoitumisen myötä hakkuut lisääntyvät ja samalla verotettava puunmyyntitulo lisääntyy.
20 20 Metsäsuunnittelun osalta huonolla kiinteistörakenteella on vaikutusta maanomistajien aktiivisuuteen lunastaa tilakohtaisia suunnitelmia. Metsäkeskus Pohjois-Pohjanmaan tilastojen mukaan esimerkiksi Raahen seudulla, jossa on paljon kiinteistörakenteeltaan huonoja alueita, lunastuspeitto on n. 40 % vaikka alueella tehdään aktiivista markkinointia metsäomistajille. Koko metsäkeskuksen alueella lunastuspeitto on keskimäärin 68 %. Samaan Raahen seutuun kuuluvalla Siikajoella, jossa on tehty jo kaksi suurehkoa metsätilusjärjestelyä, n. 70 %:n lunastuspeitto tilusjärjestelyalueilla on selvästi ympäröivää aluetta korkeampi ja alueella lähestytään jo uuden kansallisen metsäohjelman 2015 tavoitetta 75 % suunnitelmien kattavuudesta. Kiinteistöjärjestelmä selkiintyy, kun rajat ja rajamerkit ovat selvillä ja kulkuoikeudet vastaavat kiinteistöjen käyttöä. Tämä helpottaa ja alentaa kustannuksia uusjaon jälkeisten maanmittaustoimitusten teossa. Hyvän kiinteistörakenteen ansiosta on mahdollisuus turvata muiden käyttömuotojen tarpeita. Tilusjärjestelyllä on mahdollista edistää luonnonsuojelua ja alueen virkistyskäyttöä, esimerkiksi Siikajoella jakoalueelle perustettiin jaon yhteydessä nykyisin Natura 2000 ohjelmassa oleva luonnonsuojelualue. Suojelualueen maat ovat valtion omistuksessa ja maiden hankinta toteutettiin toimituksen yhteydessä ostamalla ja vaihtamalla tilusjärjestelyalueen maita. Nykyisin ympäristökeskus suunnittelee alueelle suoluontokeskusta ja retkeilyreittiä. Pahkakoskella toimituksen yhteydessä perustettiin jako-osakkaille jaon yhteydessä Iijoen rantaan yhteinen venevalkama ja Orastin järven rantaan yhteinen retkeilyä palveleva laavu- ja nuotiopaikka. Hirvenmetsästyksen tehokkuuden paraneminen vähentää hirvien aiheuttamia taimikkotuhoja ja sen myötä vähenevät valtion maksamien taimikkotuhojen korvausmäärät sekä metsäkeskusten tuhotarkistusten kulut. 5 Maanmittauslaitoksen rooli metsien kiinteistörakenteen selvittämisessä Maanmittauslaitoksen rooli perustuu lakiin Maanmittauslaitoksesta, jonka 2 :n mukaan Maanmittauslaitoksen tulee huolehtia tilusjärjestelytoiminnasta. Tilusjärjestelytoiminnan suuntaviivat on esitetty Maanmittauslaitoksen tilusjärjestelystrategiassa vuosille Tilusjärjestelytoiminnan menestyksekäs hoitaminen edellyttää, että Maanmittauslaitoksella on riittävän monipuolinen kuva metsien kiinteistörakenteesta. Mekira-projekteissa on suoritettu kiinteistörakennetarkastelua esimerkkikuntien avulla koko maan tasolla. Tarkemman tarkastelun kohteeksi tulee jatkossa ottaa aluetason kohteita maanomistajien, metsäalan alueellisten organisaatioiden ja poliittisten päätöksentekijöiden tavoitteiden mukaisesti. Maanmittauslaitoksen tilusjärjestelystrategiassa vuosille on lausuttu muun muassa seuraavaa: Tilusjärjestelytoiminta on asiakaslähtöistä. Tilusjärjestely on erilaisten maankäyttöön kohdistuvien tavoitteiden yhteensovittamista. Esimerkiksi metsäalueella voidaan omistajien tavoitteiden mukaan muodostaa metsätalouteen sopivia metsäkappaleita, suojelualueita ja virkistyspainotteisia palstoja omille alueilleen. Myös yhteismetsä voidaan perustaa luontevasti uusjaon yhteydessä. Asiakaslähtöisyys ei edellytä yksimielisyyttä, vaan sitä, että maanomistajien ja sidosryhmien kanssa neuvotellen saavutetaan mahdollisimman hyvä tulos keskenään ristiriitaisia intressejä sovitellen. Tätä edistävät avoin ja julkinen toimitusmenettely ja toimitusmiesten asema riippumattomana toimijana.
14 YKSITYISMETSÄTALOUDEN KANNATTAVUUSAINEISTOT Yksityismetsätalouden kannattavuusaineistoihin kerätään jo valmiina olevaa yksityismetsätalouden tuloihin ja menoihin liittyvää aineistoa ja tehdään sen perusteella